EkBass/fiwiki-20250220-pages-articles huggingface dataset:
Vilho Kankare

Vilho Villam Vieno Kankare (30. toukokuuta 1917 Turku – 2008) oli suomalainen sotakirjailija, joka osallistui talvi- ja jatkosotaan. Sotilasarvoltaan Kankare oli ylikersantti. Hänen puolisonsa oli Lempi Ojala. Kankare kirjoitti omiin jatkosodan aikaisiin sotakokemuksiinsa perustuneen kirjansa jo 1947 mutta kustantaja Otava hylkäsi kirjan käsikirjoituksen pitäen sitä inhorealistisena ja raakana. Pöytälaatikkoon jäänyt käsikirjoitus julkaistiin vasta vuonna 2011 nimellä Mennään kun käsketään! Nuorten miesten jatkosota. Teoksen esipuheen laati professori Martti Turtola. Arvostelijoiden mukaan kirjassa on paljon yhtymäkohtia Väinö Linnan Tuntematon sotilas-romaaniin muun muassa kuvaus Äänislinnaan saapumisesta syksyllä 1941. Kankareen kirja seurasi turkulaisen Kenttätykistörykmentti 5:n vaiheita juhannuksesta 1941 aina vuoteen 1943, jolloin kirjan päähenkilö alikersantti Masi Kankkunen siirretään takaisin kotirintamalle kouluttamaan alokkaita. Juha-Pekka Tikka : On vain yksi Tuntematon sotilas. Olisi voinut olla toinenkin, Verkkouutiset 6.12.2014Asko Kaunislehdon Onko kaunosieluista kyborgeiksi?-blogi 1.12.2011 : Kankare: "Mennään kun käsketään! Nuorten miesten jatkosota" (2011) Kyösti Hagert : Pakotettuna puolustamassa isänmaata, Kommentti - Nuorisotutkimuksen verkkokanava 22.11.2011Mika Kulju : Mennään kun käsketään!" julkaistaan Ruotsissa, Seura 30.4.2013Puolustusvoimain aliupseerit (matrikkeli), toim. Antti Saloila, Aliupseeriliitto ry, 1959 == Teoksia == * Mennään kun käsketään! Nuorten miesten jatkosota. Otava 2011 ==Lähteet== Luokka:Suomalaiset sotakirjailijat Luokka:Vuonna 1917 syntyneet Luokka:Vuonna 2008 kuolleet
Kannuksen seurakunta

Kannuksen seurakunta sijaitsee Keski-Pohjanmaalla Kannuksen kaupungissa. Seurakunta kuuluu Kokkolan rovastikuntaan ja Oulun hiippakuntaan. Seurakunta järjestää kuukausittain toimintaa lapsille ja nuorille. Lisäksi se pitää lasten päiväkerhoa, koulukahvilaa ja pyhäkoulua. Seurakunta järjestää viikoittain jumalanpalveluksia pääkirkossaan Kannuksen kirkossa. == Historiaa == Lestijoen varteen asettui vakinaista asutusta myöhäiskeskiajalla, ja asukkaiden määrä nousi voimakkaasti 1700-luvun lopulla. Ylikannuksen eli Kannuksen pitäjässä taloluku nousi vuosina 1723–1808 16:sta 67:ään. Lohtajan seurakunnan alaisena olleen kappeliseurakunnan kasvettua suuremmaksi, sen toinen, kirkonrakentaja Matti Hongan rakentama kirkko valmistui vuonna 1761. Siinä oli Mikael Toppeliuksen alttaritaulu vuodelta 1765. Kirkko paloi salaman sytyttämänä 30. tai 31. heinäkuuta 1813. Palosta onnistuttiin pelastamaan muun muassa alttaritaulut, ehtoollispikarit sekä puinen pienoislaiva. Nykyinen kirkko rakennettiin Intendentinkonttorin suunnitelmien mukaisesti 1815–1817. Kunnallishallinnollisesti Kannus erotettiin Lohtajasta 1859 ja seurakunnallinen itsenäistyminen toteutui 1885. == Toimitilat == Kannuksen seurakunta omistaa Kannuksen kirkon, seurakuntatalon, Mikaelin kappelin ja hautausmaat, pappilan, Eskolan rukoushuoneen ja Kannuksen metsäkirkon. Lisäksi sen käytössä on Kalajoen seurakuntien kanssa yhteinen Ruonan leirikeskus. == Herätysliikkeet == Kannuksen seurakunta kuuluu muun Lestijokilaakson tavoin herätysliikkeiden maantieteelliseen kohtaamisalueeseen. Kannuksen alue kuuluu vanhoillislestadiolaisuuden voimakkaaseen yhtenäiseen tukialueeseen. Kannus muodostaa myös evankelisen herätysliikkeen vahvimman kannatuksen pohjoisrajan. Kannuksessa on jossain määrin kannatusta myös herännäisyydelle. == Papisto == Seuraavat henkilöt ovat toimineet Kannuksen kappeliseurakunnan kappalaisina ja Kannuksen seurakunnan kirkkoherroina: === Kannuksen kappeliseurakunta === * 1694–1702: kappalainen Johannes Mathesius * 1703–1720: kappalainen Gustav Cajanus * 1721–1723: kappalainen Johan Argillander * 1725–1750: kappalainen Karl Forsman * 1752–1782: kappalainen Georg Forsman * 1782–1813: kappalainen Karl Borg * 1816–1839: kappalainen Karl Gustaf Borg * 1843–1845: kappalainen Johan Perander * 1846–1861: kappalainen Alexander Jakob Gummerus === Kannuksen seurakunta === * 1886–1895: kirkkoherra Kristian Sjöblom * 1896–1910: kirkkoherra Isak August Björklund * 1911–1951: kirkkoherra Juhani Eetu Vuorinen * 1952–1972: kirkkoherra Lauri Kujanpää * 1972–1993: kirkkoherra Osmo Kohtala * 1993–2005: kirkkoherra Lassi Kujanpää * 2007–2021: kirkkoherra Erkki Huuki * 2022– kirkkoherra Sakari Typpö == Katso myös == * Uskonto Keski- Pohjanmaalla == Lähteet == === Viitteet === == Aiheesta muualla == * Seurakunnan kotisivut Luokka:Oulun evankelis-luterilaisen hiippakunnan seurakunnat Seurakunta
Längelmäveden ja Hauhon reittien valuma-alue

Längelmäveden ja Hauhon reittien valuma-alue (vesistöaluetunnus 35.7) on Suomen vesistöaluejaotuksessa yksi Kokemäenjoen vesistön (vesistöaluetunnus 35) ensimmäisen jakovaiheen osa-alueista. Se käsittää Kokemäenjoen vesistössä alueen, joka kerää vedet Pirkanmaalta Tampereelta, Kangasalta, Valkeakoskelta, Pälkäneeltä, Orivedeltä, Juupajoelta ja Ruovedeltä, Keski-Suomesta Jämsästä ja Kuhmoisista, Päijät-Hämeestä Padasjoelta, Kanta-Hämeestä Hämeenlinnasta ja Janakkalasta, ja laskee ne Mallasveden ja Valkeakosken (koski) kautta Vanajaveden–Pyhäjärven alueella (35.2) Vanajaveteen. Vesistön valuma-alueen alarajana on Valkeakoski (koski). Veden jatkavat edelleen Pyhäjärveen, joka laskee Nokialla Nokiankosken kautta Kuloveteen, joka kuuluu Kokemäenjoen alueeseen (35.1). Kokemäenjoki laskee Porissa Selkämereen. Valuma-alueen pinta-ala on 4 449,79 neliökilometriä ja järvisyys 18,7 %. Alla olevista järvien, jokien ja valuma-alueiden tiedoista suurin osa on tuotu sekä Suomen ympäristökeskuksen (SYKE) Ympäristö- ja paikkatietopalvelusta että Kansalaisen karttapaikasta. == Vesistöjen suhteet == Kuten nimestä voidaan päätellä, valuma-alueella on kaksi pääreittiä. Ne ovat Längelmäveden reitti ja Hauhon reitti. Molemmat reitit kohtaavat Mallasvedellä. * Mallasveden ja Pälkäneveden alue (35.71) Längelmäveden reitti: * Längelmäveden alue (35.72) * Vesijärven valuma-alue (35.73) * Venehjoen valuma-alue (35.74) * Leppähampaanjoen valuma- alue (35.75) * Pääskylänjoen valuma-alue (35.76) Hauhon reitti: * Hauhon alue (35.77) * Kukkian reitin valuma-alue (35.78) * Ormajoen valuma-alue (35.79) == Lähteet== *
Pahan lähettiläät

Pahan lähettiläät (One False Move) on Carl Franklinin ohjaama yhdysvaltalainen independent-elokuva vuodelta 1992. Sen ovat käsikirjoittaneet Billy Bob Thornton ja Tom Epperson. Thornton esittää myös yhtä pääosaa, ja muita keskeisiä rooleja näyttelevät Bill Paxton, Cynda Williams ja Michael Beach. Elokuvan äänileikkaajana toimi suomalainen Paul Jyrälä. Pessimistisessä jännityselokuvassa rikolliskolmikko pakenee huumediileriä USA:n länsirannikolta keskilänteen, Arkansas’n osavaltion pikkukaupunkiin. Siellä omalaatuinen šeriffi joutuu konfliktiin Los Angelesista tulleiden etsivien kanssa huomattuaan, että rikolliskolmikon naispuolinen jäsen on hänelle ennestään tuttu. The New York Timesin kriitikot valitsivat Pahan lähettiläät vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Yhdysvaltalaiset independent-elokuvat Luokka:Vuoden 1992 yhdysvaltalaiset elokuvat Luokka:Yhdysvaltalaiset jännityselokuvat
Anssi Niemi

Anssi Niemi (s. 1990) on suomalainen näyttelijä. Hän on opiskellut näyttelijäksi teatterikorkeakoulussa vuodesta 2016. Hän on myös Kellariteatterin jäsen (vuodesta 2011) sekä Ylioppilasteatterin jäsen (vuodesta 2013). Ylioppilaaksi hän valmistui Kallion lukiosta vuonna 2009. == Filmografia == Elokuvat Elokuvat Elokuvat Vuosi Elokuva Rooli 2015 Toiset tytöt Tapio 2016 Tulen morsian vanginvartija Äpärä Jori 2017 Tuntematon sotilas kaitaluinen vänrikki 2018 Hevi reissu Rankinen Televisiosarjat Televisiosarjat Televisiosarjat Vuosi Televisiosarja Rooli 2014 Toisen kanssa synnytysvalmennettava Kimmo sivari 2016–2021 Sekasin Hyde 2016 Ex-onnelliset Lauran työkaveri 2018 Donna Koivula 2019 Onnela Keijo 2020 Sunnuntailounas Hessu Pohjolan laki Petrus Pentti == Lähteet == == Aiheesta muualla == * * * Anssi Niemen kotisivut * Anssi Niemi Näyttelijäliitossa Luokka:Elävät henkilöt Luokka:Suomalaiset näyttelijät Luokka:Vuonna 1990 syntyneet
Vladimir Kappel

Vladimir Oskarovitš Kappel (; 28. huhtikuuta (J: 16. huhtikuuta) 1883 Beljov – 26. tammikuuta 1920 Irkutskin kuvernementti)Каппель Владимир Оскарович Hrono.ru. Viitattu 12.11.2017.Каппель Владимир Оскарович Grwar.ru. Viitattu 12.11.2017. oli venäläinen kenraali, joka toimi yhtenä valkoisen armeijan komentajista Venäjän sisällissodassa. Hänen joukoistaan käytettiin nimitystä kappelevtsy. ==Elämä== Kappelin isä oli ruotsalaissyntyinen Venäjän armeijan upseeri. Kappel valmistui Nikolain ratsuväkiopistosta vuonna 1903 ja Nikolain yleisesikunta-akatemiasta vuonna 1913. Hän osallistui ensimmäiseen maailmansotaan esikuntaupseerina ja yleni joulukuussa 1916 everstiluutnantiksi. Vallankumouksen jälkeen hän erosi vuonna 1917 armeijasta. Kappel astui kesäkuussa 1918 Samarassa perustetun antibolševistisen Komutš- hallituksen tueksi vapaaehtoisista kootun Komutšin kansanarmeijan palvelukseen, vaikka ei monarkistina kannattanutkaan Komutšia hallinneiden sosialistivallankumouksellisten aatetta. Komutšin armeijan yhden armeijaryhmän komentajana Kappel valtasi kesäkuussa muun muassa Simbirskin ja Kazanin. Hänet ylennettiin elokuussa 1918 everstiksi. Alkumenestyksestä huolimatta puna- armeija pakotti hänet syksyllä perääntymään ja luopumaan lopulta Ufasta. Marraskuussa 1918 Kappel siirtyi valkoisten ”ylimmäksi johtajaksi” julistautuneen amiraali Aleksandr Koltšakin alaiseksi. Hänet ylennettiin kenraalimajuriksi ja hän komensi ensin armeijakuntaa ja heinäkuusta 1919 alkaen armeijaryhmää Volgalla. Vuonna 1919 hänet ylennettiin kenraaliluutnantiksi. Marraskuusta 1919 alkaen Kappel oli valkoisten 3. armeijan komentajana Siperiassa. Valkoisten jouduttua perääntymään pääkaupungistaan Omskista Kappel nimitettiin koko Siperian armeijan komentajaksi Konstantin Saharovin tilalle. Koltšakin jäätyä Irkutskissa vallankumouksellisten vangiksi tammikuussa 1920 Kappel johti Siperian valkoisen armeijan perääntymistä kohti Irkutskia vapauttamaan häntä. Saarrostusuhan vuoksi vetäytyminen jouduttiin suorittamaan talvisen taigan halki ja se tunnetaan ”Siperian jäämarssina”. Kappel paleltui vakavasti Kan- joen ylityksen aikana ja kuoli keuhkokuumeeseen tammikuun 25. ja 26. päivän välisenä yönä lähellä Tulunia. Hän jätti armeijansa komennon kenraali Sergei Wojciechowskille. ==Hautapaikka== Kappel haudattiin ensin Tšitaan Itä- Siperiaan ja myöhemmin uudelleen Kiinaan Harbinin ortodoksiseen kirkkoon. Kiinalaiset kommunistit hävittivät hautamuistomerkin Neuvostoliiton pyynnöstä vuonna 1955. Kappelin jäännökset haudattiin uudelleen Moskovan Donskoin luostarin hautausmaalle tammikuussa 2007.Jukka Luoma: Venäjä hautasi tsaarin kenraalin Moskovaan Helsingin Sanomat 14.1.2007. Viitattu 12.11.2017. ==Lähteet== Luokka:Venäläiset kenraalit Luokka:Venäjän sisällissodan valkoiset Luokka:Vuonna 1883 syntyneet Luokka:Vuonna 1920 kuolleet
Donna (televisiosarja)

Donna (työnimeltään ja englanninkieliseltä myyntinimeltään Blind Donna) on suomalainen draamakomediasarja, jonka pääosassa näyttelee Alina Tomnikov. Sarja on tuotantoyhtiö Production Housen, Ylen sekä Norjan yleisradioyhtiö NRK:n yhteistuotanto. Sarja julkaistiin Yle Areenassa kokonaisuudessaan 6. tammikuuta 2018 ja sen esittäminen televisiossa alkoi Yle TV2:lla 11. tammikuuta 2018. Helmikuussa 2018 sarja julkaistiin Areenassa myös kuvailutulkattuna. Tomnikovin esittämänsä Donna on sokeutunut kymmenen vuotta aiemmin perinnöllisen sairauden seurauksena. Hänen miesystävänsä André jättää hänet yllättäen 8 vuoden jälkeen ja Donna jää asumaan remonttia vailla olevaan taloon päättäen etsiä uuden rakkauden. Sarjan budjetti oli 1 396 000 euroa, josta Suomen elokuvasäätiön osuus oli 145 000 euroa. == Rooleissa == === Sivuosissa === == Jaksot == Jakso Nimi Julkaisu Yle Areenassa Ensiesitys Yle TV2:lla 1 Shokkiherätys 6. tammikuuta 2018 11. tammikuuta 2018 2 Uutta putkeen 18. tammikuuta 2018 3 Laillista toimintaa 25. tammikuuta 2018 4 Viininenä 1. helmikuuta 2018 5 Phantom 8. helmikuuta 2018 6 Normiheteroseksiä 15. helmikuuta 2018 7 Mestarirakastaja 22. helmikuuta 2018 8 Enkeli tulee liian aikaisin 1. maaliskuuta 2018 9 Äiti ei petä koskaan 8. maaliskuuta 2018 10 Malja rakkaudelle 15. maaliskuuta 2018 == Lähteet == == Aiheesta muualla == * Donna Yle Areenassa * Donna kuvailutulkattuna Yle Areenassa * Sarjan traileri Yle Areenassa * Luokka:2010-luvun suomalaiset draamakomediasarjat Luokka:Yle TV2:n televisio-ohjelmat
Carne y Arena

Carne y Arena () on vuonna 2017 ensi-iltansa saanut yhdysvaltalainen lyhyt virtuaalitodellisuuselokuva, jonka on ohjannut Alejandro González Iñárritu. Carne y Arena sai ensi-iltansa Cannesin elokuvajuhlilla 17. toukokuuta 2017. Iñárritu sai elokuvasta Oscar-palkinnon erityisestä saavutuksesta. ==Lähteet== ==Aiheesta muualla== * Luokka:Vuoden 2017 yhdysvaltalaiset elokuvat Luokka:Alejandro González Iñárritun ohjaamat elokuvat Luokka:Yhdysvaltalaiset lyhytelokuvat
Marinus van IJzendoorn

Marinus (Rien) H. van IJzendoorn (s. ) on kasvatustieteilijä, psykologi ja Leidenin yliopiston lapsi- ja perhetutkimuksen professori. Vuodesta 2010 lähtien hän on ollut myös Rotterdamin Erasmus-yliopiston osa-aikainen ihmisen kehityksen tutkimusprofessori. Hän valmistui pedagogiikka pääaineenaan Amsterdamin yliopistosta vuonna 1976 (M.A.) ja väitteli tohtoriksi Freie Universität Berlinissä 26-vuotiaana vuonna 1978. Hän opiskeli myös Max Planckin ihmisen kehityksen ja koulutuksen instituutissa. Vuosina 1978–1981 hän toimi tutkijana Leidenin yliopistossa, jonka jälkeen hänet nimitettiin professoriksi 29-vuotiaana. Professori van IJzendoorn tutkimuksen kohteena on lapsen kehitys ja vanhemmuus; erityisen keskeinen tutkimuskohde on kiintymyssuhde. Hän on luonut tieteellistä perustaa alan teorialle. Hän oli ensimmäisiä, jotka käytti laajoja meta-analyysejä tilastollisten tulosten saamiseksi kiintymyssuhdetta koskevista tutkimuksista. Näiden pohjalta hän pyrki luomaan näyttöön pohjautuvia käytännön hoitosuosituksia. Van IJzendoorn on työryhmineen osoittanut, että vanhemmat tyypillisesti siirtävät omia kokemuksiaan kiintymyssuhteesta lapsilleen. Yhdessä saksalaisten ja israelilaisten tutkijoiden kanssa hän havaitsi, että holokaustista selvinneet onnistuivat usein suojelemaan lapsiaan ja lapsenlapsiaan kokemiltaan kauheuksilta. Näiden tutkimusten osana van IJzendoornin tutkimusryhmä validoi mittaustavan, josta on muodostunut maailmanlaajuinen standardi. Israelilaisten tutkijoiden kanssa van IJzendoorn osoitti, että perinteisessä kibbutsissa kasvaneet lapset olivat vähemmän turvallisesti kiintyneitä vanhempiinsa kuin perheissään kasvatetut lapset. Professori van IJzendoorn osoitti tutkimusryhmineen myös, että päivähoidossa olleet lapset kiintyivät myös hoitajiinsa. Van IJzendoorn on ollut Alankomaiden kuninkaallisen tiedeakatemian jäsen vuodesta 1998. Hänet palkittiin vuonna 2004 hollantilaisella Spinoza-palkinnolla (Spinoza Prize), joka on kansallisen tiedeneuvoston myöntämä 2,5 miljoonan euron suuruinen tunnustus uudelle tutkimukselle. Hän sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2011. Van IJzendoorn kuului vuonna 2016 maailman viitatuimpien tutkijoiden joukkoon (Clavier Analytics: Highly Cited Researchers) psykiatrian ja psykologian aihepiirissä. ==Lähteet== ==Aiheesta muualla== *Google Scholar: Marinus van IJzendoorn (scholar.google.com) Luokka:Vuonna 1952 syntyneet Luokka:Elävät henkilöt Luokka:Kasvatustieteilijät Luokka:Kehityspsykologit Luokka:Alankomaalaiset professorit Luokka:Viitatuimmat tutkijat Clarivaten mukaan
Dušan Moravčík

Dušan Moravčík (s. 27. toukokuuta 1948 Bánov, Nové Zámkyn piiri, Nitran alue, Slovakia) on tšekkiläinen yleisurheilija, joka aktiiviurallaan edusti Tšekkoslovakiaa. Hän edusti seuratasolla Dukla Prahaa. Moravčík saavutti Helsingin EM-kilpailuissa 1971 hopeaa 3 000 metrin estejuoksussa Tšekkoslovakian ennätysajalla 8.26,11. Hän sijoittui samassa lajissa viidenneksi Münchenin olympialaisissa 1972. 5 000 metrillä hän karsiutui alkuerissä, vaikka juoksi ennätyksensä 13.40,4. Hän paransi maansa estejuoksuennätyksen aikaan 8.23,8 Prahassa syyskuussa 1972. Moravčík sijoittui 3 000 metrin estejuoksussa kymmenenneksi Rooman EM-kilpailuissa 1974. Hän karsiutui saman lajin alkuerissä Montrealin olympialaisissa 1976 ja Prahan EM-kilpailuissa 1978. Moskovan olympialaisissa 1980 hän oli estejuoksussa kymmenes. == Lähteet == Luokka:Tšekkoslovakialaiset estejuoksijat Luokka:Tšekkoslovakialaiset kestävyysjuoksijat Luokka:Vuonna 1948 syntyneet Luokka:Elävät henkilöt
Škoda Rapid (1984)

Škoda Rapid on AZNP:n vuosina 1984–1990 valmistama takamoottorinen coupé- korinen automalli. Se korvasi edeltäneen Škoda Garden, jota oli myyty Saksassa Rapid-nimisenä. Rapid 120 -mallissa oli 1,2-litrainen (55 hv) moottori ja nelivaihteinen manuaalivaihteisto. Rapid 130:n moottori oli 1,3-litrainen (58 hv) ja vaihteisto viisivaihteinen. Vuonna 1987 esitellyssä Rapid 136 -mallissa oli uudet kevytmetalliset sylinterinkannet, ja teho oli noussut 62 hevosvoimaan. Seuraavana vuonna Rapid 135 korvasi 130-mallin. Siinä oli samat uudistukset kuin Rapid 136:ssa, mutta pienemmän puristussuhteen vuoksi teho oli 58 hevosvoimaa. == Lähteet == == Aiheesta muualla == Rapid (1984) Luokka:C-segmentin autot Luokka:1980-luvun autot Luokka:1990-luvun autot
Kaikkien pyhien kirkko (Helmsley)

Kaikkien pyhien kirkko on anglikaaninen kirkkorakennus Helmsleyssä Englannissa, joka on Grade II* -luokan suojelukohde. Paikalle rakennettiin kirkko jo normanniaikana ja se on mainittu Domesday bookissa. Kirkossa on jäljellä joitakin osia 1100-luvulta, vaikka se remontoitiin perusteellisesti vuosina 1866-1869 == Lähteet == Luokka:Kivikirkot Luokka:North Yorkshiren kirkot Luokka:Grade II* -luokan rakennukset Englannissa
Scanria

Oy Scanria Ab on Juhani Kuosmasen perustama internet-palveluita julkaiseva yritys. Yrityksen tuotteita ovat internetissä toimivat uutis- ja hakupalvelut, verkkokauppa- ja kotisivuratkaisut sekä verkkotunnuspalvelut.Yritys - Scanria Oy Viitattu 14.11.2017Scanria: Tuotteet ja palvelut Viitattu 14.11.2017 Scanria toimii neljällä paikkakunnalla. Scanria toimi vuoden 2021 alkuun myös kirjankustannusalalla ja toiminnan pääpaino oli käännöskirjallisuudessa. Se julkaisi useita kirjoja vuodessa. Scanrian tytäryhtiö on tekaistuihin laskuihin yhdistetty Suomen Numerokeskus.Näin Numerotele vastaa kritiikkiin MTV.fi 8.6.2012 Scanria oli Suomen Kustannusyhdistyksen jäsen.Suomen Kustannusyhdistys: Jäsenluettelo Viitattu 14.11.2017 Yhtiö lähettää myös pk- yrityksille aiheettomia laskuja ja perii niitä aggressiivisesti. Yhtiöstä ja sen lukuisista rinnakkaistoiminimistä on tehty suuri määrä rikosilmoituksia. == Suomen Numerokeskus == Suomen Numerokeskus Oy on Scanrian tytäryhtiö, joka ylläpitää sähköisiä puhelinluetteloita eli numeropalvelua. Luettelotiedot päivittyvät puhelinoperaattorien yhteisestä tietokannasta.Suomen Numerokeskus Oy Viitattu 14.11.2017 Suomen Numerokeskus on perustettu vuonna 2011 ja se työllistää 25 henkeä. Suomen Numerokeskusta on syytetty tekaistujen laskujen lähettämisestä. Vuosina 2011–2015 tehtiin poliisin rikostietojärjestelmään 250 ilmoitusta, joissa Suomen Numerokeskus Oy oli osallisena tai asianosaisena. Scanrian mukaan kyse oli alkuaikojen ongelmista ja kokemattomista työntekijöistä.Toimitusjohtaja ei nielaissut purematta huijarifirman laskua City.fi 17.12.2015 == Julkaisuja == Scanrian julkaisemia kirjoja ovat muiden muassa: * John C. Maxwell, Eteenpäin epäonnistuminen * Jeffrey Long, Todisteita tuonpuoleisesta elämästä: mitä tiedämme rajakokemuksista * Aage Storm Borchgrevink, Norjalainen tragedia: Anders Behring Breivik ja tiet Utøyalle * Dannion Brinkley, Valon pelastama: tositarina miehestä joka kuoli kahdesti * Kent A. Kiehl, Psykopaattikuiskaaja: ihmiset ilman omaatuntoa * John C. Maxwell, Testaa unelmasi: 10 kysymystä, jotka auttavat sinua saavuttamaan unelmasi * Jon Ronson, Julkisesti häpäisty * Michael D’Antonio, Kun mikään ei riitä: Donald Trump ja menestyksen nälkä * Garri Kasparov, Talvi lähestyy – Vladimir Putin ja vapaan maailman viholliset * Gregg Hurwitz, Orpo nimeltä X * Michael Punke, The Revenant: kostaja * Dean Burnett, Idioottiaivot: kuinka aivomme oikeastaan toimivat * Ayaan Hirsi Ali, Harhaoppinen: miksi islam tarvitsee nyt uskonpuhdistusta * Tania Kambouri, Naispoliisin rankka arki monikulttuurisessa Saksassa * Sady Doyle, Ihmisrauniot: naiset, joita rakastamme vihata, haukkua ja pelätä... ja miksi * Markku Söderström, toim. Atik Ismail, Stadin kundista kaapunnin pojaksi: Näyttelijä Markku Söderströmin elämäkerta * Eeva Oehlandt: Elossa! Erään perheen historia ==Lähteet== ==Aiheesta muualla== * virallinen sivusto * Suomen puhelinluettelot * Suomen Numerokeskus Oy Luokka:Suomalaiset kirjankustantamot Luokka:Internet-yhtiöt
Trevelyan

Trevelyan voi tarkoittaa ainakin seuraavia: == Henkilöt == *Anne-Marie Trevelyan (s. 1969), brittiläinen konservatiivipuolueen poliitikko *Charles Trevelyan (1870-1958), brittiläinen poliitikko, opetusministeri 1924 ja 1929-1931 *George Trevelyan eli George Otto Trevelyan (1838–1928), brittiläinen 1800-luvun poliitikko ja historiantutkija *George Macaulay Trevelyan eli G. M. Trevelyan (1876–1962), brittiläinen historiantutkija 1900-luvulla *Julian Trevelyan (1910-1988), brittiläinen runoilija == Muut == *Alexander ”Alec” Trevelyan, kuvitteellinen hahmo James Bond -elokuvassa 007 ja kultainen silmä
Kirjohuisku

Kirjohuisku (Aechmea fasciata) eli kukka-ananas on huiskuananaksiin kuuluva kasvi. Huiskuananaksia pidetään huonekasveina. == Ulkonäkö ja koko == Kirjohuiskun juuristo on hyvin pieni, ja siksi se istutetaan pieneen ruukkuun. Lehdet ovat puikulamaiset, jopa yli 50 cm pitkät, noin 10 cm leveät ja kasvavat ruusukemaisesti, ja kasvista tulee suurimmillaan noin metrin korkuinen. Kourumaisten lehtien tyvissä imusuomuja. Nahkamaiset, teräväreunaiset ja harvasti piikkiset lehdet ovat tummanvihreät, ja niissä on hopeanharmaita raitoja. Lehtien keskeltä kasvava kukinto on huomiota herättävä ja pitkäikäinen. Kukinnon uloimmat teräväreunaiset suojuslehdet ovat vaaleanpunertavia, ja keskeltä kasvaa sinertävänpunaisia pienempiä kukkia. Suojuslehtien muodostama tupsu säilyy pitkälle kukkimisajan yli, verso kuolee hitaasti ja emokasvi kasvattaa samaan aikaan sivuversoja, yhden tai useampia. == Levinneisyys == Kasvia esiintyy luonnonvaraisena Etelä-Amerikassa, jossa se kasvaa epifyyttinä eli päällyskasvina. Se kerää luonnossa kasvaessaan lehtiruusukkeen keskelle ja lehtihakoihin vettä, eikä se sen vuoksi tarvitse juuria muuhun kuin paikallaan pysymisen. == Hoito == Kirjohuisku viihtyy puolivarjossa, mutta tarvitsee satunnaisesti auringonvaloakin, ei kuitenkaan siedä pitkäaikaisesti auringon paahdetta. Kirjohuiskut mätänevät helposti liialla kastelulla, se on sille erityisen herkkä. Sitä kastellaan kaatamalla haaleaa vettä sen lehtiruusukkeen sisään, ei laittamalla suoraan vettä multaan. Lehtiruusuketta ei saisi päästää kuivamaan paitsi lepoaikana, loka- helmikuussa. Sietää kuivuutta viikkoja. Kasvukaudella lannoitetaan miedolla lannoitteella noin kerran kuussa. Ruusuke olisi hyvä huuhdella silloin tällöin puhtaalla vedellä. == Lisääminen == Kirjohuiskuja lisätään sivuversoista, jotka syntyvät lehtihankaan kukkimisen päätyttyä. Kun ne ovat noin 20 cm:n pituisia, ne voi leikata irti ja istuttaa omiin ruukkuihin. Paras aika tähän on loppukevät tai alkukesä. Mullaksi sekoitetaan turvemullasta ja hiekasta karkea seos. == Kuvia == Tiedosto:Achmea - serres de Kew Gardens.JPG Tiedosto:Aechmea fasciata kz3.JPG Tiedosto:Aechmea fasciata serres du Luxembourg.jpg Tiedosto:Aechmea fasciata (BG Zurich)-01.JPG Tiedosto:Aechmea fasciata Urn Plant, Vase Plant ვერცხლისებრი ეხმეა.JPG Tiedosto:Aechmea fasciata inflorescence.jpg Tiedosto:Aechmea fasciata (19478717966).jpg Tiedosto:Achmea flower from above IMG 0498.jpg == Lähteet == == Aiheesta muualla == *Aechmea: The Beginner’s Bromeliad *Urn Plant - Aechmea fasciata Picture, Care Tips Luokka:Ananaskasvit Luokka:Huonekasvit
Puhdistuma

Puhdistuma (Cl) on farmakokinetiikassa käytetty suure, joka ilmaisee lääkeaineen poistumista verenkierrosta. Tarkalleen ottaen puhdistumalla tarkoitetaan sitä verimäärää tilavuutena, joka tietyssä ajassa kokonaisuudessaan puhdistuu lääkeaineesta. Puhdistuma ilmaistaan siis tilavuutena kulunutta aikaa kohden (ml/min tai l/h). Joskus tämä suhteutetaan vielä potilaan painoon (l/h/kg). Pääsääntöisesti lääkeaine puhdistuu verenkierrosta maksan ja munuaisten toiminnan seurauksena, joskin esimerkiksi alkoholi ja anestesiakaasut poistuvat myös hengityksen kautta. Puhdistuma- arvoa käytetään esimerkiksi anestesiassa tarvittavan infuusionopeuden määrittämiseksi. Luokka:Farmakokinetiikka Luokka:Suureet
Baleares-luokka

Baleares-luokka oli Espanjan laivaston viiden 1970-luvulla valmistetun aluksen muodostama fregattiluokka. Alukset suunniteltiin Yhdysvaltain laivaston Knox- luokan pohjalta. Suurin ero Sea Sparrow -ohjukset ja helikopterit korvattiin Standard-ohjuksilla ja niiden vaatimilla tutkilla. == Alukset == Baleares- luokan fregatitGardiner, Robert s. 435 Nimi Telakka Kölinlasku Vesille Valmis Kohtalo Baleares Ferrol 31. lokakuuta 1968 20. elokuuta 1970 24. syyskuuta 1973 palveluksesta maaliskuu 2005Warship 2006 s. 171 Andalucía Ferrol 2. heinäkuuta 1969 30. maaliskuuta 1971 23. toukokuuta 1974 palveluksesta vuoden 2005 lopullaWarship 2007 s. 156 Cataluña Ferrol 20. elokuuta 1970 3. marraskuuta 1971 16. tammikuuta 1975 palveluksesta 2004 Asturias Ferrol 30. maaliskuuta 1971 13. toukokuuta 1972 2. joulukuuta 1975 palveluksesta 30. kesäkuuta 2009 Extremadura Ferrol 3. marraskuuta 1971 21. marraskuuta 1972 10. marraskuuta 1976 palveluksesta 15. syyskuuta 2006 ==Lähteet== * * * === Viitteet === *
Vladimír Kýhos

Vladimír Kýhos (s. 23. kesäkuuta 1956 Chomutov, Tšekkoslovakia) on uransa päättänyt tšekkiläinen jääkiekkoilija ja nykyinen jääkiekkovalmentaja. ==Pelaajaura== Kýhos aloitti pääsarjauransa Tšekkoslovakian sarjassa HC Litvinovin joukkueessa keväällä 1975 pelaamalla kuudessa ottelussa. Kaksi seuraavaa kautta hän pelasi kakkostasolla HK Dukla Trencinin ja HC Litomericen joukkueissa. Kaudesta 1977–1978 alkaen Kýhos pelasi säännöllisesti Litvinovin riveissä kaikkiaan yhdeksän kauden ajan ennen siirtymistään HC Plzenin riveihin. Plzenin joukkueessa Kýhos pelasi vain yhden kauden ja siirtyi kaudeksi 1988–1989 Suomeen Jääkiekon I-divisioonassa pelanneen JoKP:n riveihin. Kýhos teki divarikaudella 23 maalia ja 67 pistettä, joka riitti joukkueen sisäisessä pistepörssissä toiseen sijaan Tero Arkiomaan jälkeen. JoKP nousi kauden päätteeksi Liigaan ja Kýhos jatkoi joukkueessa vielä liigakaudenkin ajan. Liigavisiitti jäi kuitenkin joukkueelta ja Kýhosilta yhden kauden mittaiseksi. Kýhos jatkoi Suomessa vielä kauden 1991–1992 pelaten Jääkiekon II-divisioonassa Kokkolan Hermeksen riveissä. Tämän jälkeen Kýhos katsoi tulleen ajan päättää pelaajaura. Kýhos pelasi ensimmäiset maajoukkueottelunsa kaudella 1980–1981 mutta ei tullut valituksi arvokisajoukkueeseen. Seuraavan kerran hän edusti maataan Sarajevon olympiaturnauksessa 1984. Seitsemässä pelaamassaan ottelussa Kýhos teki yhden maalin ja kärsi kaksi pientä rangaistusta. Kotiin tuomisina turnauksesta oli hopeamitali. ==Valmennusura== Vuodesta 1994 alkaen Kýhos on toiminut valmentajana pääosin Tšekin Extraligassa useissa eri joukkueissa. Keväällä 2010 Kýhos teki lyhyen visiitin Slovakian liigaan kun hän korvasi erotetun Frantisek Hossan HK Dukla Trencinin valmentajana. == Aiheesta muualla == * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkovalmentajat Luokka:Minnesota North Starsin varaamat pelaajat Luokka:Vuonna 1956 syntyneet Luokka:Elävät henkilöt
Major League Baseball -kausi 2017

Major League Baseball kausi 2017 oli Major League Baseballin kausi, joka alkoi 2. huhtikuuta. Runkosarja päättyi 1. lokakuuta. MLB:n 88. All stars -ottelu pelattiin 11. heinäkuuta Marlins Parkissa, Miamissa. American League voitti ottelun juoksuin 2–1 jatkovuoroparin jälkeen. Kausi päättyi 1. marraskuuta, kun Houston Astros saavutti neljännen voittonsa Los Angeles Dodgersista World Seriesissä. Kotietu määräytyi runkosarjan saldon perusteella, joten se oli Dodgersilla, joka isännöi otteluita 1, 2, 6 ja 7. ==Runkosarjan sarjataulukot== American League National League ==Pudotuspelit== Wild card games: *AL: New York - Minnesota 8–4 *NL: Arizona - Colorado 11–8 == Lähteet == *MLB.com *
Troels Troels-Lund

Troels Troels-Lund (1840–1921) oli tanskalainen historiantutkija. Hänen 14-osainen pääteoksensa on Dagligt Liv i Norden i det sekstende Aarhundrede I-XIV, 1879–1901 (josta ensimmäinen osa Danmark og Norges Historie i Slutningen af det 16de Aarhundrede). Teos kuvaa Pohjolan historiaa sekä aineellisen että henkisen kulttuurin puolelta. ==Lähteet== Luokka:Vuonna 1840 syntyneet Luokka:Vuonna 1921 kuolleet Luokka:Tanskalaiset historioitsijat
Ixchel

Ixchel tai Ix Chel on mayojen kuun jumalatar. Ixchel on naisten taitojen ja ammattien suojelija, mutta hänet esitetään usein vanhana ilkeänä eukkona, jolla on epämiellyttäviä piirteitä. Hän on saattanut olla yksi Itzamna-jumalan ilmentymistä. Toisaalta hänet mainitaan myös Itzamnan puolisona. Ixchel on myös synnyttävien naisten suojelusjumalatar.Lurker 1987, s. 91 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Kuun jumalattaret Luokka:Mayojen jumalat
Baseballin Euroopan-mestaruuskilpailujen B-sarja 2017

Baseballin B-sarjan EM-karsinnat pelattiin 24.-29. heinäkuuta 2017 Belgradissa, Serbiassa ja Miejska Gorkassa, Puolassa. Ryhmien voittajat Itävalta ja Liettua karsivat paikasta pääsarjaan kesäksi 2019. Kreikka ja Ukraina ottavat vauhtia karsintojen C-sarjasta. == Serbian lohko == A-lohko: joukkue Ot. V H AVG 5 4 1 .800 4-3 - 14-4 15-2 16-6 5 3 2 .600 - 10-0 15-0 10-2 - 5 3 2 .600 12-1 - 24-11 - 6-1 5 2 3 .400 - - - 10-9 22-5 5 2 3 .400 - - 12-9 - 12-7 5 1 4 .200 - 2-1 - - - Loppuottelu: Itävalta - Israel 12–2 == Puolan lohko == joukkue Ot. V H AVG 5 4 1 .800 - 6-0 15-0 5-1 5-0 5 3 2 .600 11-10 10-6 3-2 - - 5 2 3 .400 - - 13-5 5-4 - 5 2 3 .400 - - - 7-6 4-3 5 2 3 .400 - 10-0 - - 19-5 5 2 3 .400 - 3-2 9-2 - - Loppuottelu: Venäjä - Liettua 3–8 ==Lähteet== * Serbian lohkon ottelut * Puolan lohkon ottelut B-2017 Luokka:Vuoden 2017 baseball Luokka:Belgradin urheilu Luokka:Puolan urheilu Luokka:Ison-Puolan voivodikunta
Euro Hockey Tour 2017–2018

Euro Hockey Tourin kausi 2017–2018 oli sarjan 22. kausi. Sarjassa pelasivat Suomen, Venäjän, Ruotsin ja Tšekin miesten jääkiekkomaajoukkueet. Lisäksi Karjala-turnaukseen osallistuivat Kanadan ja Sveitsin joukkueet sekä Channel One Cupiin Kanadan ja Etelä-Korean joukkueet. == Kokonaispisteet == Pisteisiin on laskettu vain joukkueiden keskinäiset ottelut. == Karjala-turnaus == == Channel One Cup == == Carlson Hockey Games == == Sweden Hockey Games == ==Aiheesta muualla== 2017–2018 Luokka:Jääkiekkosarjojen kausi 2017–2018
Roman Božek

Roman Božek (s. 9. marraskuuta 1963 České Budějovice, Tšekkoslovakia) on uransa päättänyt tšekkiläinen jääkiekkoilija. == Ura == Božek aloitti jääkiekkoilun kotikaupunkinsa seurassa HC České Budějovicessa kaudella 1980–1981. Hän edusti seuraa yhtäjaksoisesti neljän kauden ajan, ennen kuin siirtyi HC Dukla Jihlavan riveihin kaudelle 1984–1985. Kauden 1985–1986 Božek pelasi Dukla Jihlavan kakkosjoukkueessa Tšekkoslovakian kakkostasolla ennen paluutaan takaisin České Budějovicen riveihin. Seuraavat neljä kautta kuluivat jälleen kotikaupungissa. Kauden 1990–91 alusta Božek pelasi Jihlavassa yhdeksän ottelua ennen siirtymistään Jääkiekon SM-liigaan Ilvekseen. Ilves- kauden saldoksi Božekilla tuli 22 maalia ja 32 tehopistettä 30 pelatussa ottelussa. Seuraavaksi kaudeksi Božek siirtyi SaiPan riveihin pelaamaan I divisioonaa. SaiPasta Božek siirtyi kuitenkin kesken kauden Kärppien divarijoukkueeseen, jossa pelasi myös seuraavan kauden. Kärpistä Božek palasi České Budějoviceen kaudelle 1993–1994 ja pelasi siellä myös kaksi seuraavaa kautta. Hän aloitti siellä myös kauden 1996–1997 mutta siirtyi jo yhden pelatun ottelun jälkeen kakkostasolle HC Jindřichův Hradecin riveihin. Jindřichůvissa Božek ehti pelaamaan 12 ottelua ennen siirtymistään HC Karlovy Varyn joukkueen riveihin, missä pelasi runkosarjan loppuun ja sen päälle nousukarsinnat Extraliigaan. Kauden 1997–1998 aluksi Božek kävi vielä Extraliiga-vauhtia, mutta siirtyi kahden pelatun ottelun jälkeen Saksan 2. Bundesliigaan Herner Minersin joukkueeseen. Kaudelle 1998–1999 Božek siirtyi sarjaporrasta alemmas Oberligan ERC Selbin joukkueeseen, jossa pelasi puolitoista kautta. Kesken kauden 1999–2000 Božek siirtyi Saksan 4. sarjatasolle ESC Dorfenin joukkueeseen. Uransa kaksi viimeistä kautta Božek pelasi Itävallan 2. sarjatasolla VEU Feldkirchin riveissä. 48 ottelussa Feldkirchin paidassa Božek teki 55 maalia ja 145 pistettä ollen näin joukkueensa paras pistemies molempina vuosina. Keväällä 2002 Božek päätti uransa. Božek voitti alle 20-vuotiaiden MM-hopeaa Tšekkoslovakian paidassa vuonna 1983. Miesten maajoukkueessa hän pelasi 8 ottelua kaudella 1988–1989 muttei päässyt mukaan MM-joukkueeseen. . 1985 hän voitti Tšekkoslovakian mestaruuden Dukla Jihlavan riveissä. ==Lähteet== Luokka:Tšekkoslovakialaiset jääkiekkoilijat Luokka:Edmonton Oilersin varaamat pelaajat Luokka:Vuonna 1963 syntyneet Luokka:Elävät henkilöt
Satama (Vaasa)

Satama () on Vaasan kaupungin 12. kaupunginosa ja Vaskiluodon suuralueella, saaren eteläosassa sijaitseva tilastollinen pienalue. Siellä sijaitsee kaikki Vaasan sataman toiminnot. Lisäksi Vaskiluodon voimalaitos sekä kylpylä Tropiclandia kuuluu Vaasan tilastoaluejaon mukaan Sataman pienalueelle. Vuonna 2015 Sataman alueella asui 24 ihmistä. ==Katso myös== *Porvarinsaari ==Lähteet== Luokka:Vaasan kaupunginosat *
Reiss Nelson

Reiss Luke Nelson (s. 10. joulukuuta 1999 Lontoo) on englantilainen jalkapalloilija, joka pelaa laitahyökkääjänä Englannin Valioliigan Arsenalissa. Nelson on Arsenalin kasvatti. Hän teki debyyttinsä Arsenalin edustusjoukkueessa voittoisassa Community Shield -ottelussa Chelseaa vastaan 6. elokuuta 2017. Euroopan debyyttinsä hän teki Eurooppa-liigassa Kölniä vastaan syyskuussa 2017. Ensimmäisen valioliigaottelunsa hän pelasi Crystal Palacea vastaan tammikuussa 2018. Kauden 2018–2019 hän pelasi lainalla Saksan Bundesliigassa Hoffenheimin joukkueessa, jossa teki 23 liigaottelussa seitsemän maalia. Mestarien liigassa hän pelasi Hoffenheimissa viisi ottelua. Kaudella 2019–2020 hän pelasi 17 valioliigaottelua ja teki yhden maalin. Arsenalin voittamassa FA Cupissa hän viimeisteli kahdessa ottelussa yhden maalin. Kaudella 2020–2021 hän pelasi kahdessa valioliigaottelussa ja neljässä Eurooppa-liigan ottelussa sekä oli voittamassa Community Shieldiä. Seuraavalla kaudella hän pelasi yhden valioliigaottelun sekä Feyenoordissa lainalla 21 Eredivisien ottelua, joissa teki kaksi maalia. Konferenssi-liigan kymmenessä ottelussa hän viimeisteli kaksi maalia. Kaudella 2022–2023 hän pelasi Arsenalissa 11 valioliigaottelua ja teki kaksi maalia. Eurooppa-liigassa hän pelasi kuusi ottelua. Seuraavalla kaudella hän pelasi 15 valioliigaottelussa, mutta oli vain kerran avauskokoonpanossa. Mestarien liigan viidessä ottelussa hän antoi kaksi maalisyöttöä. Nelson pelasi alle 17-vuotiaiden EM-kilpailuissa 2016 neljä ottelua, joissa hän teki kolme maalia, ja alle 21-vuotiaiden EM- kilpailuissa 2019 yhden ottelun. == Lähteet == Luokka:Englantilaiset jalkapalloilijat Luokka:Vuonna 1999 syntyneet Luokka:Elävät henkilöt
Pyhä Veronica

Veronica (kuollut 1. vuosisadalla) on pyhimys, jonka kerrotaan antaneen Jeesukselle liinan, johon pyyhkiä kasvonsa tiellä ristiinnaulituksi, jolloin siihen muodostui miehen kasvojen kuva. Veronicaa ei mainita Raamatussa nimeltä, mutta katolisessa traditiossa häntä muistetetaan niin sanotussa ristintien hartaudessa kuudennen aseman kohdalla kaikkiaan neljästätoista asemasta. Pyhä Veronica mainitaan nimeltä erityisesti pyhän Alphonsus Liguorin kuolinvuotenaan 1787 kirjoittamissa tai fransiskaanien pyhän Franciscus Assisilaisen kirjoituksiin perustuvissa ristintien asemissa. Toisaalta Veronican on väitetty olleen Luukkaan evankeliumissa mainitun Sakkeuksen vaimo tai Matteuksen evankeliumissa oleva verenvuodosta kärsivä nainen. Legendan mukaan Veronica toi liinan pois Palestiinasta ja paransi sillä keisari Tiberiuksen jostakin sairaudesta. Naista ei mainita Martyrologium Romanumissa, mutta hänellä on oma juhlapäivänsä 12. heinäkuuta, ja hän on valokuvaajien ja pesulatyöntekijöiden suojeluspyhimys. Muita Veronica-nimisiä pyhimyksiä ovat pyhä Veronica de Binasco ja pyhä Veronica Giulani. ==Galleria== Tiedosto:Leyden Bearing of the Cross.jpg Tiedosto:Stalbemt Bearing of the Cross.jpg Tiedosto:Artgate Fondazione Cariplo - Zandrino Adelina, La Veronica.jpg Tiedosto:Meister der Heiligen Veronika - Hl. Veronika mit dem Schweißtuch Christi - Alte Pinakothek.jpg == Lähteet == Luokka:Ensimmäisellä vuosisadalla kuolleet Luokka:Pyhimykset
Nuijanuoranen

Nuijanuoranen (Trichia decipiens) on limasieni, joka tekee itiöpesäkeryhmiään yleensä lahopuiden pinnalle. Pesäkeryhmät ovat pienen varren päässä, aluksi punaisia, sittemmin ruskettuvia. Pesäkeryhmien koko on noin millimetrin, mutta kuitenkin silmin nähtävissä. Lajia on muutoin vaikea havaita kuin juuri lisääntymisvaiheessa kosteana ajankohtana, jolloin se muodostaa itiöitä pesäkkeeseen. Muina aikoina se liikkuu ameeboina yksitellen tai ryhmissä limakkona esimerkiksi puun onkaloissa. Purkauduttuaan itiöt yhtyvät kahdeksi muodostaen solun, joka käyttää ravinnokseen bakteereja. Laji on tärkeää ravintoa uhanalaiselle kovakuoriaislajille korukeräpallokkaalle. s. 22 == Lähteet == == Aiheesta muualla == *Laji.fi: Nuijanuoranen (Trichia decipiens) *UniProt: Taxonomy - Trichia decipiens Luokka:Limasienet
Baathistinen Irak

Baathistinen Irak (virallisesti Irakin tasavalta, ) oli ajanjakso Irakin historiassa, jolloin arabisosialistinen Baath-puolue hallitsi maata. Ajanjakso alkoi, kun Ahmed Hassan al-Bakrin johtama Baath-puolue kaatoi presidentti Abdulrahman Arif hallinnon 17. heinäkuuta 1968. Poliitikko Saddam Husseinin valta kasvoi 1970-luvulla. Al-Bakrin kuoltua vuonna 1979 Husseinista tuli presidentti. Irak hyökkäsi Iraniin vuonna 1980, aloittaen Iranin-Irakin sodan. Konflikti päättyi vuonna 1988. Persianlahden sota alkoi vuonna 1990, kun Irak hyökkäsi Kuwaitiin. Sota päätyi Irakin tappioon ja perääntymiseen. Yhdistyneet kansakunnat (YK) asetti Irakille pakotteita sodan jälkeen. Maan taloustilanne heikkeni niiden takia. Syyskuun 11. päivän terroritekojen jälkeen Yhdysvallat aloitti terrorisminvastisen sodan ja liitti Irakin pahan akseliin. Yhdysvaltain johtama koalitio hyökkäsi Irakiin 19. maaliskuuta 2003. Saddam Husseinin hallinto kaatui vain kuukausi hyökkäyksen jälkeen. == Lähteet == Luokka:Irakin historia Luokka:Lähi-idän entiset valtiot Luokka:Sosialistiset valtiot
Pelin henki (vuoden 1987 elokuva)

Pelin henki (House of Games) on David Mametin käsikirjoittama ja ohjaama yhdysvaltalainen independent-elokuva. Jännitystarinan pääosia näyttelevät Mametin vaimo Lindsay Crouse ja Joe Mantegna. Taitavasta huijauksesta kertova tarina oli näytelmäkirjailijana ja elokuvakäsikirjoittajana paremmin tunnetun David Mametin esikoisohjaus. ==Juoni== Psykiatri-kirjailija Margaret Fordilla (Crouse) on potilaanaan peliriippuvainen mies. Yrittäessään selvittää tämän asioita hän törmää Mike-nimiseen mukavan tuntuiseen mieheen (Mantegna), joka on uhannut tappaa Fordin potilaan ellei 25 000 dollarin velkaa hoideta. Alkaa taitava huijaus, jonka tarkoituksena on viedä rahat tohtori Fordilta hänen heräävän pelihimonsa avulla. ==Rooleissa== ==Vastaanotto== Helsingin Sanomissa Helena Ylänen kuvaa Pelin henkeä trilleriksi, jossa katsoja jätetään tietoisesti epävarmaksi siitä, mikä on totta ja mitä todella tapahtuu. Hän kehuu Crousen ja Mantegnan roolitöitä. Video-oppaassa vuodelta 1994 Kati Sinisalo sanoo Pelin hengen olevan kuin unta, välillä painajaista, välillä toiveunta. Hän antaa sille neljä tähteä viidestä, mikä vastaa sanallista arviota ”erinomainen”. Elokuva sai ensi-iltansa 4. syyskuuta 1987 Venetsian elokuvajuhlilla, jossa se voitti neljä merkittävää palkintoa ja oli ehdolla myös Kultaisen leijonan saajaksi. Se sai myös muun muassa Golden Globe -ehdokkuuden käsikirjoituksestaan. The New York Timesin kriitikot valitsivat Pelin hengen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 13.11.2017. (Internet Archive) ==Lähteet== Luokka:David Mametin käsikirjoittamat elokuvat Luokka:Vuoden 1987 yhdysvaltalaiset elokuvat Luokka:Yhdysvaltalaiset independent-elokuvat Luokka:Elokuvat terveydenhoidosta
Tero Karvinen

thumb|Vesilinnan muraali, yhdessä Samuli Kivinummen ja Niko Lehtolan kanssa, Tampere (2020). Tero Karvinen (s. 1973) on tamperelainen kuva- ja graffititaiteilija. Hän on valmistunut Tampereen ammattikorkeakoulusta kuvataiteilijaksi. Karvinen on ollut Pirkanmaan läänintaiteilija vuosina 2011–2012. Vuonna 2011 Tero Karvisen johtama ryhmä teki Kalevala-aiheisen Tulinen virta -teoksen Tammerkosken yli johtavan Frenckellin patosillan työmaa-aitaan. Karvinen ja kymmenkunta muuta graffitintekijää maalasivat myös Tampereen Posteljooninpuistossa olevan Hämpin parkin työmaa-aidan vuonna 2011. == Lähteet == == Aiheesta muualla == *Petteri Mäkinen: Tero Karvinen pääsee tekemään graffiteja 2 500 euron kuukausipalkalla; Tamperelainen 14.6.2011 Luokka:Suomalaiset graffititaiteilijat Luokka:Vuonna 1973 syntyneet Luokka:Elävät henkilöt
Taka-Hätilä

Taka-Hätilä on Hämeenlinnan 33. kaupunginosa, joka sijaitsee kaupungin itäosassa valtatien 10 pohjoispuolella. Alue on pääosin metsää, mutta siellä on myös peltoalueita sekä vähäistä pientaloasutusta. Kaupunginosa rajautuu Ruununmyllyn, Mäskälän, Kankaisten, Hangasmäen ja Luhtialan kaupunginosiin ja Hattulan kuntaan. Pinta-alaltaan se on eräs Hämeenlinnan suurimmista kaupunginosista. Taka-Hätilässä sijaitsee puolustusvoimien Panssariprikaatin harjoitus- ja ampuma-alue. ==Lähteet== Luokka:Hämeenlinnan kaupunginosat
Irakin presidentti

Irakin presidentti on Irakin valtionpäämies. Edustajien neuvosto valitsee presidentin kahden-kolmasosan enemmistöllä. Virkakausi on neljän vuoden pituinen. Muhammad Najib al-Ruba’i oli maan ensimmäinen presidentti. ==Luettelo Irakin presidenteistä== Presidentti Kuva Presidenttiys alkoi Presidenttiys päättyi Puolue Irakin tasavalta ja Baathistinen Irak (1958-2003) 1 Muhammad Najib ar-Ruba'i 14. heinäkuuta 1958 8. helmikuuta 1963 2 Abdulsalam Arif 8. helmikuuta 1963 13. huhtikuuta 1966 \- Abd ar-Rahman al-Bazzaz (vt.) 13. huhtikuuta 1966 16. huhtikuuta 1966 3 Abdulrahman Arif 16. huhtikuuta 1966 17. heinäkuuta 1968 4 Ahmed Hassan al-Bakr 17. heinäkuuta 1968 16. heinäkuuta 1979 Baath 5 Saddam Hussein 16. heinäkuuta 1979 9. huhtikuuta 2003 Baath Miehitetty Irak (2003-2004) Koalition väliaikainen hallinto 21. huhtikuuta 2003 28. kesäkuuta 2004 - Irakin tasavalta (2004-) \- Ghazi Maš’al Ajil al- Yawar (vt.) 28. kesäkuuta 2004 7. huhtikuuta 2005 sitoutumaton 6 Jalal Talabani 7. huhtikuuta 2005 24. heinäkuuta 2014 Kurdistanin isänmaallinen liitto 7 Fuad Masum 24. heinäkuuta 2014 2. lokakuuta 2018 Kurdistanin isänmaallinen liitto 8 Barham Salih 2. lokakuuta 2018 17. lokakuuta 2022 Kurdistanin isänmaallinen liitto 9 Abdul Latif Rashid 17. lokakuuta 2022 virassa Kurdistanin isänmaallinen liitto *
Gopala I

Gopala I oli Palan valtakunnan perustaja ja ensimmäinen kuningas. Nykyisen Bengalin alueelle vuonna 750 perustettu valtakunta valitsi hallitsijansa demokraattisilla vaaleilla. Gopala hallitsi kahdenkymmenen vuoden ajan ja laajensi valtapiiriään Gaurin kaupungista koko Bengaliin. https://www.lotussculpture.com/pala.htm Luettu 13.11.2017. Gopala I nousi valtaan Sasankan valtakautta seuranneen anarkian jälkeen. Hänen seuraajansa oli hänen poikansa Dharmapala.http://www.indianetzone.com/50/gopala.htm Luettu 13.11.2017 == Lähteet == Luokka:Intialaiset hallitsijat
Kansalaispalvelus

Kansalaispalvelus on nuorille ikäluokille ehdotettu palvelusvelvoite, jonka voisi suorittaa asepalveluksena, siviilipalveluksena tai kriisinhallintataitoja opetellen. == Kannatus == Kannattajien mukaan kaikkia nuoria velvoittava kansalaispalvelus korjaisi vain miehiä koskevan asevelvollisuuden tasa-arvo-ongelman. Kansalaispalvelusta jossain muodossa ovat esittäneet mm. Perussuomalaiset Nuoret, Keskustanuoret, SDP ja Reserviläisliitto. Kannatusta löytyy myös eduskunnan puolustusvaliokunnasta yli puoluerajojen. == Vastustus == Aseistakieltäytyjäliiton mukaan kansalaispalvelus ei ole kustannuksiinsa nähden hyödyllinen, ja palveluksen tarkoitus on ensisijaisesti asevelvollisuuden pelastaminen. Liiton näkemyksen mukaan kansalaispalvelus rikkoisi Suomea sitovia pakkotyön kieltäviä ihmisoikeussopimuksia, jotka sallivat vaihtoehtoisen palvelusmuodon vain asepalveluksesta omantunnonsyistä kieltäytyville. Ohi on -kampanjan mukaan kansalaispalvelus ei korjaisi nykyisen asevelvollisuuden epätasa-arvoisuutta, sillä nuorille säädetty palvelusvelvollisuus olisi edelleen syrjintää iän perusteella. == Katso myös == * Siviilipalvelus * Täydennyspalvelus * Asevelvollisuus Suomessa * Maanpuolustusvelvollisuus * Aseistakieltäytyminen Suomessa ==Lähteet== ==Aiheesta muualla== * http://www.kansalaispalvelu.fi/wordpress/ Luokka:Asevelvollisuus Suomessa
Jari Kupiainen (päätoimittaja)

Jari Pekka Kupiainen (s. 1961 Kesälahti) on suomalainen toimittaja. Kupiainen työskenteli perustamansa Iltamakasiini.fi-viihdelehden päätoimittajana. Hän oli Starvista Oy:n omistaja sekä toimitusjohtaja vuodesta 2009 vuoteen 2016 saakka. Kupiainen myi Iltamakasiini.fi –sivuston Keskisuomalainen Oyj:n Etelä- Suomen Media Oy:lle vuonna 2015. Hän toimi MTV3.fin Viihdeuutisten vastaavana tuottajana vuosina 2010-2012. Sitä ennen hän oli Iltalehden asiantuntijatoimittajana vuodesta 2002 vuoteen 2009 saakka. Kupiainen on juontanut vuonna 1998 MTV3:ssa julkaistua Elämä Pelissä -televisiosarjaa, joka tuotti Filmiteollisuus Oy (Olli Haikka) ja suuren osan jaksoista ohjasi Markus Selin. Lisäksi hän toimi tuotantopäällikkönä Timo T.A. Mikkosen Maailman pisin suora televisiolähetys -ohjelmassa Nelosella. Ohjelma kesti suorana lähetyksenä 17 tuntia. Kupiainen on tunnettu myös 1990-luvulla julkaistun radiosarjan Tähdet, tähdet -sähköinen aikakauslehti juontajana. Lisäksi hän on työskennellyt useissa eri paikallisradioissa juontajana. Luokka:Suomalaiset toimittajat Luokka:vuonna 1961 syntyneet Luokka:Elävät henkilöt
White Lady

White Lady on Helsingin Laakson kaupunginosassa, Mannerheimintien varrella, Naistentalossa toimiva ravintola. Työmaahuolto Oy:n perustama ravintola avasi ovensa lauantaina 1.3.1952. Ravintolan tunnus on kolmisakarainen kruunu, joka oli painettuna jo avajaiskutsuun. Kyseessä oli Helsingin ensimmäinen ravintola, johon naiset pääsivät ilman miesseuralaista. Ravintolassa pidettiin vuonna 1965 Eduskunnan urheilukerhon 20-vuotisjuhla. Suomen Naisten Huoltosäätiö myi ravintolan 1970-luvulla oopperalaulaja Timo Mustakalliolle, vuonna 1980 ravintola siirtyi hänen pojalleen Timo-Pekka Mustakalliolle sekä Matti Pulkille ja Aimo Bondenille. Timo Mustakallio vuokrasi ravintolan vuonna 1985 ravintoloitsija Aimo Bondenille, joka oli ainoa ravintoloitsija vuodesta 1995 lähtien. Ravintolaa isännöi vuosina 2017-2023 hänen tyttärensä Camilla Bonden yhdessä puolisonsa kanssa. 1980-luvun puolestavälistä alkaen ravintola koki nimenvaihdoksia ja uusien toimintakonseptien testauksia, niminä Mamma Maria pizzaravintola, Hunter’s Irish Pub ja venäläisravintola Pectopah Katinka. Kellariin avattiin musiikkibaari Campano, jossa vieraili usein myös Remu Aaltonen., jolla oli viereisessä Naistentalossa ateljee. Vuonna 2001 ravintola sai takaisin perinteisen nimensä. (Vaatii tilauksen.). Marraskuussa 2024 Mustakallio-perhe myi jatkajan puuttuessa ravintola White Ladyn tilat. Ravintolaklassikoihin erikoistunut Casa Ravintolat Oy jatkaa White Ladyn ravintolatoimintaa. ==Lähteet== ==Aiheesta muualla== * White Ladyn historia ==Kirjallisuutta== *Heinämies, Kati (toim.). Tervetuloa lipan alle! : Asunto Oy Mannerheimintie 93 60 vuotta. Asunto Oy Mannerheimintie 93, 2013. ISBN 978-952-93-2551-1. Luokka:Laakso Luokka:Lotat Luokka:Ravintolat Helsingissä